Melkkamer se spook – toortsie.com
Melkkamer se spook
Oktober 28, 2015 Oktober 28, 2015 ~ Toortsie
Eers wil ek verduidelik hoe dit met boervrouens werk. Ons kan nie eintlik kies waar ons bly nie. Jy bly in die huis wat beskikbaar is, so ek het ook nie eintlik gedagtes gehad oor my droomhuis nie. Toe ons egter by Melkkamer se huis opdaag, sê ek vir my man: As daar nou ooit ‘n huis is wat my droomhuis is, is dit hierdie een.
Melkkamer se huis is “anderkant die vlei” in die De Hoop Natuurreservaat. Dit het vir baie lank toe gestaan, omdat mens deur die Overberg Toetsbaan se gebied moes ry om daar te kom. Op daardie stadium is dit huis net reggemaak. Daar was nog nie vreeslik meubels in die huis nie, dit was so 21 jaar gelede.
Die boerevereniging het hulle spanbounaweek daar gehad, gesinne en al. Daar was ‘n enjin wat die krag moes opwek, en as die enjin afgesit is, was dit donker tot môre-oggend. Die Saterdagoggend sê een van die vroue, wie “ongeruimdhede” kan aanvoel, dat hier iets is wat nie lekker is nie, by die agterdeur. Die aand het van De Hoop se bestuurders by ons kom braai en later begin spookstories vertel.
Hoe die persoon dood is, kan ek nie onthou nie, ook nie hoekom die liggaam so lank in die huis gehou moes word nie, ek vermoed die vlei was vol en hulle kon nie deur die water nie. In een van die kamertjie is ‘n donker kol, blykbaar as gevolg van die lyk.
Ons het klaar gekuier, my hare het so effentjies regop gestaan, en gaan slaap. Enjin is afgesit. En ek raak aan die droom, van iemand wat by my lol, en ek gil. ‘n Onderaardse gil uit my hart uit. Manlief sê net dadelik, dis okay, als is reg.
Die probleem met my dromery is, dat ek die droom op ‘n manier moet stop, anders hou dit net aan en aan en aan. Die beste manier om dit reg te kry is om badkamer toe te gaan, my gesig te was, die lig ten minste aan te sit, maar in Melkkamer was dit donker. Piknagdonker. So daardie nag droom ek, en droom, en droom. Verder slaap ek toe met my een oor oop en hoor dat my dogtertjie in haar opslaanbedjie, ook onrustig is. Hoekom sal dit wees?
Ons plan was om die Sondag nog lekker saam te kuier by Melkkamer, maar toe die son opkom, sê ek: “Kom ons ry.”
Perdebytjie, sal dit die huis wees waar julle was? Het julle goed geslaap?
Posted in Lawwighede; Tong-innie-kies,Overberg
‹ PreviousWat lees ek
Next ›Toortsie se Toeka Tokkel oor Biblioteek
35 thoughts on “Melkkamer se spook”
Oktober 28, 2015 om 8:19 vm
Jip,ons het in Melkkamer geslaap.Ek kan nie jou foto oopmaak nie.Daar is steeds net ‘n kragopwekker en in die nag is die nag nog NAG!Ek sal bietjie foto’s opsit dat die ander ook kan sien.Vir my was dit ‘n ongelooflike lekker ervaring om daar te wees.
Oktober 28, 2015 om 8:22 vm
Oktober 28, 2015 om 8:46 vm
O ek sien sommer baie uit na jou foto’s Perdebytjie!
Oktober 28, 2015 om 8:25 vm
Ag jinne my kop raas!ek sien nou eers dis nie ‘n foto nie,maar my eie blog waarheen die skakel gemaak het….haha hoe lag ek nou vir myself!
Oktober 28, 2015 om 8:28 vm
Mooi man! Dis duidelik die spook se werk. 🙂
Oktober 28, 2015 om 11:25 vm
Oktober 28, 2015 om 1:02 nm
Beahahaa!Seker my straf omdat ek nie in spoke glo nie!
Jinne dit klink baie interessant!
Weet darem nie of ek so NAG nag sal kan oorleef nie, ek is doodbang vir die donker EN vir spoke!
Oktober 28, 2015 om 11:55 vm
Ek en die spook was heel nag besig. 😉
Oktober 28, 2015 om 12:05 nm
Ek sweer ek sal nie wag tot die son opkom om te ry nie!
Oktober 28, 2015 om 12:45 nm
Te vreeslike inpakkery met huis vol mense en nog die donkerte en dit oor ‘n gedroom. 🙂
Oktober 28, 2015 om 9:19 vm
Ek sal lank voor die oggend al gery het.
Oktober 28, 2015 om 10:57 vm
Sjoe, ek weet ook nie of ek daar sal wil slaap nie!
Eintlik dink ek dit was my verbeelding.
Oktober 28, 2015 om 11:44 vm
Ja – die ou plaashuise en groot opstalle het almal hulle spoke. Ek glo nie aan spoke nie, maar het ook een aand so ondervinding ge had … laat mens wonder …
Maar daar het elke plaashuis sy eie storie. en selfs ek (wat nie aan spoke glo of hul kan sien nie) kon daardie aand ook nie slaap nie. Wat ‘n onaardse gevoel! Ek het heel aand die kersliggie wat so flikker teen die groot wit mure, dopgehou
Dit laat mens wonder … ?
Oktober 28, 2015 om 11:46 vm
Skuus, my sinne het deurmekaar geraak. Gedog ek het die laaste paragraaf uitgevee gehad. Maar dit praat van ‘n huis op Soekmekaar waar ons gekuier het een aand.
Oktober 28, 2015 om 1:04 nm
Hehe,Spokie!Lyk my jy het by jouself gespook!
Oktober 28, 2015 om 4:37 nm
Hiehiehie – ja, soms skryf ek te veel dinge, dan vee ek maar uit … Ek weet nie of almal die probleem het nie, maar ek het net ‘n dun lang blokkie om comments in terug te skryf. Dis aaklig. Jy sien net 2 lyne op ‘n slag. Is dit vir julle ook so?
Oktober 28, 2015 om 5:06 nm
Ja dit isDis regtig ‘n pyn,veral as ek op my tablet werk.Met my groot rekenaar is dit makliker.Jy hoef dus nie sleg te voel nie.Die pyn is WordPress se skuld!
Oktober 28, 2015 om 11:56 vm
Hier in my huis is ook glo ‘n spook, maar ons kom goed reg. Ons laat mekaar toe om sy eie ding te doen, elkeen in sy eie tyd. 🙂
Oktober 28, 2015 om 12:50 nm
Ek is nou werklik spyt jy het nie die spook gesien nie….. wil so graag weet hoe hy/sy lyk 😆 Nee vrou, ek het met die bonatuurlike te doen gehad, en dit is nie ‘n grap nie. Die hare staan sommer regop net om daaraan te dink.
Oktober 28, 2015 om 2:15 nm
Ek ken ook daai drome wat so aanhou en aanhou. Jy raak wakker en draai om op die ander sy, net om weer verder te droom. Ek droom nie eens oor iets interessants soos spoke nie – ek was gewoonlik wasgoed of pak kaste reg. Seker my deurmekaar huishouding wat so by my spook.
Oktober 28, 2015 om 2:16 nm
Ek sou ook net op my ander sy draai met sulke drome. 🙂
Oktober 28, 2015 om 2:28 nm
hehe dis darem te vervelig
Lag ek nou vir jou Hester 😆 Ek sal voorwaar eerder kaste regpak as om van spoke te droom!!!
Terug pieng: Die spooookhuis! | Perdebytjie se nes
Oktober 28, 2015 om 8:26 nm
Nee hou verby dankie
Oktober 28, 2015 om 10:17 nm
Ek weet ni vd spook v Melkkamer ni, maar weet d bobhejane is mal oor daardie huis met sy rietdak. Dalk was daar hobbejane op d dak? My eie huis het ook blykbaar n spook onder in die gang aldus my kinders . Sommige het haar ( dis blykbaar n vrou) gesien toe hulle klein was, en die ander kind ” voel” iets is daar nie reg ni. Ek het dit afgemaak as nonsens. Toe kom daar rukkie terug n dame met n 5jarige seuntjie wat in die gang afhardloop. Onder gekom se hy skielik:”Tannie, hier is ‘n spook!” Toe ek hom vra waar, se hy hy weet nie nou nie, maar sy was nounet hier!
Oktober 29, 2015 om 9:05 vm
Spoke in huise is goeie dinge. Ek laat gal soms by my tuinman en huishulp van ons spook.
Oktober 31, 2015 om 1:17 vm
ha ha! Ek sal dit onthou.
Oktober 31, 2015 om 8:56 vm
Dis raad wat iemand my een keer gegee het.
Oktober 29, 2015 om 12:16 vm
Ek dink dit het alles met jou gedagtes en brein te doen. Daar word heerlik uitgewei oor “spoke” en sowaar as jy jou oë toemaak wil hul net tevoorskyn kom. Bly maar grillerig om daaraan te dink. Wonder nou of my man se spook in die garage waar hy homself geskiet het ook sal rondloop. Nou kry ek sommer n beklemming as ek daaraan dink!
Oe. Geen grap.
November 1, 2015 om 12:13 vm
O gits ek dink nie ek sou ‘n oog toegemaak het nie! My verbeelding gaan heeltemal te maklik op hol, veral as dit donker is!
Terug pieng: Lê jou eier – spookstorie | Toortsie, Kameel en Bokbaaivygie se blog